CELEX: 22007D0424(01)
Language: lt
Date: 1169164800000
Title: 2007 m. sausio 19 d. ES ir Libano Asociacijos tarybos rekomendacija Nr. 1/2007 dėl ES ir Libano veiksmų plano įgyvendinimo

24.4.2007   
            
            
               LT
            
            
               Europos Sąjungos oficialusis leidinys
            
            
               C 89/1
            
         
      ES IR LIBANO ASOCIACIJOS TARYBOS REKOMENDACIJA Nr. 1/2007
   2007 m. sausio 19 d.
   dėl ES ir Libano veiksmų plano įgyvendinimo
   (2007/C 89/01)
   ES IR LIBANO ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, steigiantį Europos bendrijos bei jos valstybių narių ir Libano Respublikos asociaciją, ypač į jo 76 straipsnio 2 dalies antrą sakinį,
   kadangi:
   
               (1)
            
            
               Europos ir Viduržemio jūros regiono valstybių susitarimo 76 straipsnyje numatyta Asociacijos tarybai suteikti įgaliojimus teikti atitinkamas rekomendacijas norint pasiekti Susitarimo tikslus.
            
         
               (2)
            
            
               Kaip apibrėžta Europos ir Viduržemio jūros regiono valstybių susitarimo 86 straipsnyje, šalys imasi visų bendrųjų ar specialiųjų priemonių, siekdamos įvykdyti įsipareigojimus pagal Susitarimą, ir stebi, kad Susitarime numatyti tikslai būtų pasiekti.
            
         
               (3)
            
            
               Europos ir Viduržemio jūros regiono valstybių susitarimo šalys pritarė ES ir Libano veiksmų plano tekstui.
            
         
               (4)
            
            
               ES ir Libano veiksmų planu bus remiamas Europos ir Viduržemio jūros regiono valstybių susitarimo įgyvendinimas šalims rengiant ir sutariant dėl konkrečių veiksmų, kuriais bus pateikti praktiniai tokio įgyvendinimo nurodymai.
            
         
               (5)
            
            
               Veiksmų planu yra siekiama dviejų tikslų — pateikti konkrečias priemones, kad šalys įvykdytų Europos ir Viduržemio jūros regiono valstybių susitarime numatytus įsipareigojimus, ir pateikti platesnę programą tolesniam ES ir Libano santykių vystymui, siekiant pagerinti ekonominę integraciją ir stiprinti politinį bendradarbiavimą, remiantis bendrais Europos ir Viduržemio jūros regiono valstybių susitarime nustatytais tikslais.
            
         PRIĖMĖ ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja šalims įgyvendinti ES ir Libano veiksmų planą (1) tiek, kiek tai padės pasiekti Europos ir Viduržemio jūros regiono valstybių susitarime nustatytus tikslus.
   
      Priimta Briusalyje, 2007 m. sausio 19 d.
      
         
            Asociacijos tarybos vardu
         
         
            Pirmininkas
         
         F.-W. STEINMEIER
         
      
   
   
      (1)  http://register.consilium.europa.eu